Eesti Lavastajate ja Dramaturgide Liit

Eesti Lavastajate ja Dramaturgide Liit (ELDL; kuni 17. novembrini 2019 Eesti Lavastajate Liit) on 28. oktoobrist 1992 tegutsev teatrilavastajate ja dramaturgide kutseühendus ning Eesti Teatriliidu kui katusorganisatsiooni erialaliit.Eesti Lavastajate ja Dramaturgide Liit. Eesti Teatri Agentuuri koduleht.

Põhikirja järgi on liidu eesmärk "arendada Eesti teatrikunsti ja -kultuuri, seista oma liikmete palga- ja sotsiaalsete huvide eest, samuti kaitsta oma liikmete loomingulisi ja autoriõiguslikke huve, arendada ja soodustada lavastajate ja dramaturgide vahelist koostööd".

Eesti Lavastajate ja Dramaturgide Liidu eelkäija Eesti Lavastajate Liit (ELL) asutati 28. oktoobril 1992 lavastajate kutseühendusena. Erakorralisel üldkoosolekul, mis toimus 17. novembril 2019, võeti vastu liidu uus põhikiri, mille järgi hakkas liit lisaks lavastajatele hõlmama ka dramaturge ning mille alusel muudeti liidu nime. Liidu uueks nimeks sai Eesti Lavastajate ja Dramaturgide Liit (ELDL).

Eesti Lavastajate ja Dramaturgide Liidu juhatus valitakse üheks aastaks. 2023. aasta aprillist on liidu juhatuse esimees Siret Campbell.Paavo Piik. Eesti Lavastajate ja Dramaturgide Liidu (ELDL) uueks juhatajaks valiti Siret Campbell Eesti Lavastuste Andmebaas. 18.04.2023. 

2023. aasta aprilli seisuga kuulus Eesti Lavastajate ja Dramaturgide Liitu 129 Eesti dramaturgi ja lavastajat.Paavo Piik. Eesti Lavastajate ja Dramaturgide Liidu (ELDL) uueks juhatajaks valiti Siret Campbell Eesti Lavastuste Andmebaas. 18.04.2023. 

 Viited 

Välislingid
Eesti Lavastajate ja Dramaturgide Liidu koduleht

Kategooria:Eesti kutseühingud
Kategooria:Eesti teater